|  |  |
| --- | --- |
| Enw’r Swyddog Sabothol: | Georgia Spry |
| Rôl y Swyddog Sabothol: | Is-Lywydd yr Undeb Chwaraeon ac Athletau |

**Adran 1: Adroddiad Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi’i ysgrifennu gan y Swyddog Sabothol, mae’r adroddiad hwn wedi’i anelu at roi cipolwg ar eu gwaith/gweithgaredd ers y sesiwn atebolrwydd ddiwethaf neu ddechrau eu cyfnod yn y swydd)* | |
| Fel y soniwyd yn fy Adroddiad Cyffredinol ar gyfer y Sesiwn Atebolrwydd flaenorol, rwy'n cynnal cyfarfodydd wythnosol gyda phob adran yn Undeb y Myfyrwyr, yn ogystal â chyfarfodydd Pwyllgor rheolaidd. Rwy'n eistedd ar Bwyllgorau’r UM a Phwyllgorau'r Brifysgol ynghyd ag ychydig o swyddogion sabothol dethol eraill er mwyn trafod pob agwedd ar y Brifysgol, ac ni fyddaf yn manylu arnynt yn yr adroddiad hwn. Rwyf hefyd yn anfon cylchlythyr allan bob mis ac yn mynychu dyddiau Mercher BUCS wythnosol.    Dyma ddadansoddiad o’r hyn rydw i wedi’i wneud ers y Sesiwn Atebolrwydd diwethaf ar 19/02/24 a’r hyn rydw i’n gweithio arno:    Chwefror   * Cawsom ein diwrnod Tynnu Lluniau Clybiau ar ddechrau mis Chwefror gyda *TakeThatPhoto* ac oherwydd natur y lleoliad (Neuadd Fawr) roeddem yn gallu bod â dwy stiwdio ffotograffau. Roedd hyn yn golygu y gallai mwy o glybiau gofrestru, ac roeddem hyd yn oed yn gallu gwahodd rhai timau gemau rhyngadrannol (IMG) i gymryd y slotiau oedd dros ben. Roedd yn ddau ddiwrnod gwych! * Rwyf wedi bod ar ymweliad â Gorllewin Parc y Mynydd Bychan i weld y campws newydd a'r cyfleusterau y bydd myfyrwyr yn eu defnyddio. * Rwy’n cyfarfod â’r tîm Lleoliadau i gynllunio YOLO ar gyfer Farsiti. * Paratoadau terfynol i gwblhau trefn y gornestau, sain a goleuo ac amserlen digwyddiadau ar gyfer y Noson Ymladd gyda'r Clybiau MMA a Chic-focsio. * Wedi mynychu llawer o ddigwyddiadau clwb, e.e. *Barbell Novice Comp* a Thriathlon * Mae Farsiti wythnosol yn weithredol; cyfarfodydd i gynllunio gemau a digwyddiadau. * Sesiwn Ffotograffau Farsiti gyda *Barbell*, Rygbi Dynion a Chic-focsio wedi’u defnyddio i hyrwyddo'r digwyddiad a chasglu tocynnau.     Mawrth   * Cymerais rywfaint o wyliau blynyddol i sefyll yn Etholiadau'r Gwanwyn. * Noson Ymladd! Roedd yn llwyddiant ysgubol gydag ymladdwyr yn dod o gyn belled â Chaeredin i gymryd rhan. Gwnaeth y digwyddiad elw a fydd yn cael ei rannu'n gyfartal a'i roi yn ôl i'r clybiau MMA a Chic-focsio. * Cynhaliwyd cyfarfod cyntaf Bwrdd Farsiti Cymru ers cyn COVID, lle buom yn trafod amrywiaeth o bynciau gan gynnwys y digwyddiad presennol, ei gynaladwyedd a dyfodol Farsiti Cymru. * Cymerais ran mewn sesiwn tynnu lluniau graddio i hyrwyddo nwyddau Caru Caerdydd ar gyfer graddio eleni. * Cyfarfod Bwrdd * Ynghyd â’r IL Cymdeithasau, lansiwyd adolygiad o hyfforddiant pwyllgorau a’r broses o’i wella a’i ailstrwythuro ar gyfer y flwyddyn academaidd 24/25. * Wrthi’n helpu i gynllunio’r dathliad arweinwyr myfyrwyr a gynhelir ar ddiwedd mis Ebrill i ddathlu ein holl arweinwyr myfyrwyr anhygoel fel aelodau pwyllgor ac aelodau o bwyllgorau gwaith. * Teithiais i fyny i Leeds i gystadlu gyda'r Clwb Cic-focsio ym Mhencampwriaethau Cic-focsio'r Prifysgolion * Rwyf wedi dechrau cynllunio ar gyfer Gwobrau'r UA ac wedi agor enwebiadau. Cyflwynais y wobr newydd 'Digwyddiad Clwb y Flwyddyn' i dynnu sylw at lwyddiant a chyflawniadau clybiau y tu allan i'w gweithgaredd chwaraeon arferol fel BUCS. * Cyfarfu tîm y swyddogion sabothol â'r Is-Ganghellor Wendy Larner i drafod strategaeth '3 dyfodol' y Brifysgol a mynegi ein barn. * Cyfarfu’r IL Cymdeithasu a minnau ag 'Amser i Weithredu’ i drafod hyfforddiant gwyliedyddion a’r wybodaeth ddiweddaraf am y cynnydd a wnaed gan Undeb y Myfyrwyr o ran y cynnig a basiwyd ym mis Tachwedd. * Dechreuais adolygiad o gyllid chwaraeon i weld sut y gallwn wella’r system gyllido i gefnogi pob clwb yn gyfartal ac yn deg. * Cynllunio cymorth adolygu ar gyfer mis Mai!     Ebrill   * Cynhaliwyd ein 'Gweithgor Mynd i'r Afael â Thrais Rhywiol' cyntaf. Mae’r grŵp hwn yn dod â myfyrwyr sy’n angerddol am roi terfyn ar drais rhywiol i ben a chreu cymunedau mwy diogel ym Mhrifysgol Caerdydd ynghyd. Mae’n llwyfan i roi adborth a chyngor i’r UM a’r Brifysgol. * Fe ddechreuwyd cynllunio 'ymgyrch cydsyniad' ar gyfer mis Hydref * Byddaf yn cyflwyno hyn i'r Gweithgor Mynd i'r Afael â Thrais Rhywiol i gael mewnbwn myfyrwyr ar amcanion, cynnwys a chyfeiriad yr ymgyrch. Fe'i defnyddir hefyd i annog clybiau a chymdeithasau i ymgymryd â'u Hyfforddiant Gwyliedyddion, a fydd yn ofynnol gan bwyllgorau o fis Medi. * Rydym wedi llunio rhestr fer o blith y rhai a enwebwyd a dewis enillwyr ar gyfer Gwobrau'r UA; rydym hefyd wedi anfon gwahoddiadau allan. * Rydym wedi dechrau trefnu cyfarfodydd System Haenau gyda Phwyllgorau Clybiau i benderfynu ar eu Haenau ar gyfer y flwyddyn nesaf. * Hefyd trafodaethau ynghylch ailstrwythuro hyfforddiant pwyllgorau gyda'r Adran Weithgareddau. * Cefais gyfarfod gyda Swansea.com ar gyfer paratoadau terfynol Farsiti * Ysgrifennodd yr IL Israddedigion a minnau Farn y Myfyrwyr ar gyfer Hygyrchedd ar y Campws * Farsiti Cymru 2024 a Farsiti YOLO yn cynnwys yr holl adeilad! | |
| **Diweddariad Maniffesto**  *(Wedi’i hysgrifennu gan y Swyddog Sabothol, mae’r adran hon wedi’i hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad llwyddiannus i fod yn swyddog)* | |
| **Gwella mynediad at iechyd meddwl mewn chwaraeon** | **Cyfryngau Cymdeithasol -**  Rwy'n parhau i rannu postiadau llesiant ac iechyd meddwl ar fy Instagram.    Barn y Myfyrwyr -  Mae’r IL Israddedigion a minnau wedi cyd-ysgrifennu Barn y Myfyrwyr ar Hygyrchedd ar y Campws, a gyflwynir i’r Brifysgol. Mae barn y myfyrwyr yn cynnwys adborth myfyrwyr ac argymhellion ar sut i wella pethau. Mae 2/5 o’r adrannau ar lesiant a diogelwch ar y campws. |
| **Darparu mwy o gefnogaeth ar gyfer datblygu clybiau** | **Hyfforddiant Pwyllgorau -**  Rwy’n ailstrwythuro hyfforddiant pwyllgorau i’w wneud yn fwy deniadol i aelodau’r pwyllgorau, yn ogystal â chyflwyno hyfforddiant gorfodol ar gyfer gwyliedyddion.    **Haenau -**  Rwy'n cyfarfod â chlybiau i'w cynorthwyo i gyrraedd yr haenau maent yn dymuno eu cyflawni. |
| **Gwella cyfathrebu rhwng yr UA a chlybiau** | **Grŵp Facebook -**  Crëwyd grŵp Facebook ar gyfer holl aelodau pwyllgorau i bostio nodiadau atgoffa a diweddariadau yn y cyfnod sy’n arwain at Farsiti, yn ogystal â gwobrau a phwyllgorau newydd yn cymryd drosodd!    **Gweler yr adroddiad atebolrwydd cyntaf** |
| **Parhau i wella cydraddoldeb, amrywioldeb a chynhwysiant mewn chwaraeon** | **Pride Cymru -**  Mae’r IL Cymdeithasau a minnau’n gweithio gyda’r adran Cydraddoldeb, Amrywioldeb a Chynhwysiant yn yr UM ar weithgareddau Pride a nawdd ar gyfer Pride Cymru 2024 |
| **Darparu mwy o gefnogaeth i glybiau nad ydynt yn perthyn i BUCS sy'n gobeithio cystadlu** | **Noson Ymladd -**  Cynhaliwyd y digwyddiad hwn gyda’r nod o greu cyfle cystadleuol i’n clybiau crefftau ymladd ac, os oedd y digwyddiad yn gwneud elw, helpu i gynyddu cyllid eu clwb. Yn wreiddiol roedden ni wedi bwriadu i’r Clybiau Bocsio, MMA a Cic-focsio gymryd rhan, ond nid oedd y criw Bocsio ar gael ar y dyddiad.  Cynhaliwyd y digwyddiad yn llwyddiannus, a dydyn ni ond wedi clywed adborth da ers y digwyddiad. Bydd yr elw a wneir yn cael ei rannu'n gyfartal rhwng y clybiau MMA a Chic-focsio.  Y flwyddyn nesaf rydym yn bwriadu cynnal 2 noson ymladd ac yn gobeithio cynnwys mwy o arddulliau o grefftau ymladd.    **Cipolwg ar gyllid chwaraeon -**  Rwyf wedi dechrau edrych ar y polisi ariannu chwaraeon a chyllid chwaraeon i weld sut y gallwn ei wneud yn fwy cyfartal i bob clwb a sut y gallwn gefnogi’r campau hynny had ydynt yn gysylltiedig â BUCS yn well.    **Digwyddiad Clwb y Flwyddyn -**  Rwyf wedi ychwanegu gwobr arall at Wobrau’r UA i dynnu sylw at lwyddiant clybiau y tu allan i’w gweithgareddau cystadlu rheolaidd fel BUCS. Cyflwynir y wobr i glwb sydd wedi cynnal digwyddiad llwyddiannus sydd wedi rhoi cyfleoedd i'w aelodau ac wedi hybu cynhwysiant ac amrywioldeb. |
| **Gwaith i wella ciwiau nos Fercher ar gyfer YOLO** | **Gweler yr adroddiad atebolrwydd cyntaf** |
| **Y Diweddaraf ar Bolisi**  *(Wedi'i hysgrifennu gan y Swyddog Sabothol, mae'r adran hon o’r adroddiad wedi'i hanelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| Rwy’n rhan o’r Gweithgor Mynd i’r Afael â Thrais Rhywiol gyda’r bwriad o:   * Creu llwyfan i gydlynu adborth a chyngor i'r Brifysgol ynghylch polisïau a gweithdrefnau * Creu llwyfan i gydlynu adborth a chyngor i Undeb Myfyrwyr Caerdydd ynghylch polisïau, gweithdrefnau, ymgyrchoedd parhaus, a gweithgarwch yn y dyfodol * Hyrwyddo cyfranogiad ehangach y myfyrwyr mewn gwneud penderfyniadau ac ymdrechion ymgyrchu * Gwella’r opsiynau atgyfeirio sydd ar gael a chodi ymwybyddiaeth o’r gwasanaethau sydd ar gael i fyfyrwyr, gan gynnwys Gyda’n Gilydd yn Gryfach (Gwasanaeth dan Arweiniad Myfyrwyr) * Undeb y Myfyrwyr i gefnogi dulliau ataliol ac addysgol i ddynodi ac atal trais rhywiol rhag digwydd ar y campws. * Lobïo Prifysgol Caerdydd i barhau â'r gwaith a wnaed ynghylch mynd i'r afael â thrais rhywiol. * Lobïo’r Llywodraeth i dargedu’r rhai sy’n gwneud penderfyniadau er mwyn sicrhau bod cynnydd yn cael ei wneud nid yn unig ym Mhrifysgol Caerdydd ond ym maes Addysg yn ehangach.       Rwyf hefyd yn gweithio gyda staff mewnol Undeb y Myfyrwyr i adolygu a gwella prosesau a pholisïau mewnol.    Rwy’n cynllunio ymgyrch ar gydsyniad i godi ymwybyddiaeth ac addysgu am drais rhywiol, gwasanaethau cymorth ac atgyfeirio, yn unol ag un o’r penderfyniadau yn y cynnig ar Amser i Weithredu. | |

|  |  |
| --- | --- |
| Cadeirydd y Sesiwn Atebolrwydd: | Adam Kelly-Moore |
| Is-Gadeirydd y Sesiwn Atebolrwydd: |  |
| Aelodau Ychwanegol y Sesiwn Atebolrwydd: |  |
| Cadeirydd y Sesiwn Atebolrwydd: | 03/05/2024 |

**Adran 2: Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd cyn siarad â’r Swyddog Sabothol. Dylid defnyddio’r adran hon wedyn i gynorthwyo trafodaeth gyda’r Swyddog Sabothol ac ychwanegu gwybodaeth lle bo’n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi’i hysgrifennu gan aelodau’r sesiwn atebolrwydd, dylai’r adran hon fanylu ar feysydd y mae’r aelodau’n meddwl sy’n gweithio’n dda a’r hyn y maen nhw’n credu y dylai’r Swyddog Sabothol barhau i’w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda yn eu barn nhw.* | |
| * Roedd Farsiti yn llwyddiant mawr * Roedd y digwyddiad Noson Ymladd yn llwyddiant ysgubol * Yn edrych yn ehangach ar ailstrwythuro hyfforddiant pwyllgorau ym mis Medi a chyflwyno’r ymgyrch trais rhywiol/cydsyniad – Bydd yn rhan effeithiol iawn o hyfforddiant pwyllgorau; mae’n gynllun da i’w roi ar waith * Gwell cyfathrebu rhwng yr UA a chlybiau – Wedi bod yn gryf iawn yn ddiweddar | |
| **Meysydd i'w Gwella**  *(Wedi'i hysgrifennu gan aelodau'r sesiwn atebolrwydd, dylai'r adran hon fanylu ar feysydd y mae'r aelodau'n meddwl y byddent yn elwa o sylw ychwanegol).*    *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth, yn eu barn nhw, allai gael ei wella.* | |
| * Helpu i gynnwys gemau rhyngadrannol (IMG) yn y strwythur hyfforddiant pwyllgorau * Cyfathrebu rhwng IMG a’r cyrff llywodraethu (Chwaraeon Prifysgol Caerdydd a’r UA) | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, ac yna dylid darparu nodiadau o'r atebion yn y blwch gyferbyn).* | |
| **C1.** | **A1.** |
| **C2.** | **A2.** |
| **C3.** | **A3.** |
| **C4.** | **A4.** |
| **C5.** | **A5.** |
| **C6.** | **A6.** |
| **C7.** | **A7.** |
| **C8.** | **A8.** |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os gwnaethon nhw, rhowch fanylion y rhesymau dros gynnig neu hysbysiad o'r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau. Sylwer: Pan fydd cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Bydd Hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan fydd hysbysiadau o Angen Gwella yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros yr hysbysiad.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Foddhad.* | Ie |

**Adran 3: Deilliannau Sesiwn Atebolrwydd**

*Mae'r adran hon i'w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon â'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Nac oes |
| Os mai **oes** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gyflwyno unrhyw un o'r cynigion neu rybuddion canlynol?**  *Os gwnaethon nhw, rhowch fanylion y rhesymau dros gynnig neu rybudd o’r fath o'r fath yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodlenni’r is-ddeddfau.* | Na |
| **Hysbysiad o Angen Gwella**  *Bydd Hysbysiadau o Angen Gwella yn cael eu hystyried pan fydd y pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor am gydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie |